27/10/2021 | Administración LocalMunicipal
A Coruña
Planeamento e Xestión do Solo
Incoar o expediente de reanudación do tracto sucesivo das parcelas de orixe 66-68-69a-69b, 74a- 74c, 72 a, 7, 126 e 72b, incluídas no proxecto de compensación do Sector 2 en San Pedro de Visma A Coruña

De acordo co artigo 9 do Real Decreto1093/1997, de 4 de xullo, polo que se aproban as normas complementarias ao Reglamento para a execución da Lei Hipotecaria sobre Inscripción no Rexistro da Propiedade dos Actos de Natureza Urbanística, publícase o presente decreto co obxecto de notificar aos titulares rexistrais, por ser as inscricións rexistrais contraditorias coas que constan no expediente do Proxecto de Compensación do Sector 2 de San Pedro de Visma de A Coruña “DECRETO De conformidade co informe proposta emitido pola técnica superior de Xestión do Solo o 15 de outubro de 2021, coa conformidade da xefa de Departamento de Xestión do Solo, do xefe do Servizo Planeamento e Xestión e da directora da Área de Urbanismo, en virtude das delegación xenéricas acordadas pola Alcaldesa por decreto 3846/2019 de 26 de xuño de 2019, DISPOÑO: PRIMEIRO.–Incoar o expediente de reanudación do tracto sucesivo das parcelas de orixe 66-68-69a-69b, 74a- 74c, 72 a, 7, 126 e 72b, incluídas no proxecto de compensación do Sector 2 en San Pedro de Visma. SEGUNDO.–Notificar aos titulares rexistrais no domicilio que consta na información rexistral e a través de edictos no taboleiro de edictos da sede electrónica municipal, no Boletín Oficial da Provincia da Coruña e no Boletín Oficial do Estado, para os efectos de que calquera interesado poida formular alegacións no prazo dun mes, significándolles que o expediente íntegro atópase a súa disposición nas dependencias da Área de Urbanismo do Concello da Coruña, sitas na rúa Indalecio Prieto, n.º 1-3, A Coruña, surtindo os efectos previstos no artigo 44 da Lei 39/2015, do 1 de outubro, do procedemento administrativo común das administracións públicas. TERCEIRO.–Notificar a presente resolución ao Ministerio Fiscal ao ostentar a representación dos titulares que non comparecen, para os efectos de que no prazo dun mes poida formular, de se o caso, a correspondente oposición, consonte ao previsto no artigo 9 do Real Decreto 1093/1997 do 4 de xullo, polo que se aproban as normas complementarias ao Regulamento para a execución da Lei Hipotecaria sobre Inscrición no Rexistro da Propiedade de Actos de Natureza Urbanística e o artigo 203 regra 6.ª e 208 regra 2.ª do Decreto de 8 de febreiro de 1946 polo que se aproba a nova redacción oficial da Lei Hipotecaria. A Coruña, asinado dixitalmente o 19 de outubro de 2021. O concelleiro de Urbanismo, Vivenda, Infraestruturas e Mobilidade (P. D. alcaldesa, Decreto 3846/2019, do 26 de xuño de 2019; BOP núm.124, do 3 de xullo de 2019) Yaima Cebolla Martin de Eugenio” Por tanto, e para os efectos previstos no art.9.2 do R. D. 1.093/97 do 4 de xullo, descoñecéndose o domicilio dos titulares rexistrais, procédese a publicar o presente decreto, cun prazo de exposición pública de 1 mes contado desde o día seguinte ao da publicación, para os efectos da CONTINUACIÓN DO TRACTO SUCESIVO INTERROMPIDO no expediente do Proxecto de Compensación S2 de San Pedro de Visma da Coruña (expediente 698/2000/6). A estes efectos, o expediente poderase consultar no Departamento de Xestión do Solo- Urbanismo do Concello da Coruña, con dirección na Praza de Indalecio Prieto 1-3, 15002 A Coruña, en horario de 09:00 a 13:00 h, de luns a venres, previa cita. A Coruña, 20 de outubro de 2021. O concelleiro de Urbanismo, Vivenda, Infraestruturas e Mobilidade Juan Manuel Díaz Villoslada